b"\n_START_ARTICLE_\nR\xc3\xb8dfrynset bj\xc3\xb8rnespinner\n_START_SECTION_\nUtseende\n_START_PARAGRAPH_\nR\xc3\xb8dfrynset bj\xc3\xb8rnespinner  er ganske stor og har et fargerik og vingem\xc3\xb8nster i gult, oransje brunt og r\xc3\xb8dt. Hannen er litt st\xc3\xb8rre og gulere enn hunnen. Begge har noen, mer eller mindre store tydelige flekker, like ved siden av hverandre, omtrent midt p\xc3\xa5 vingene.  Bakvingene har m\xc3\xb8rkere brunlige tegninger og er lysere innved kroppen.  Vingene holdes taklagt bakover kroppen i hvile. Vingespennet er mellom 35\xc2\xa0og \xc2\xa040\xc2\xa0millimeter._NEWLINE_Hannen har r\xc3\xb8de b\xc3\xa5nd langs vingekanten av vingene.  Bakkroppen er normalt smal bakover og skitten-gul,  med en diffus m\xc3\xb8rkere flekk p\xc3\xa5 oversiden av hvert ledd._NEWLINE_Hunnen er generelt m\xc3\xb8rkere, med r\xc3\xb8dorange vinger og ganske m\xc3\xb8rk brune bakvinger. Fordi fargene er s\xc3\xa5 r\xc3\xb8d-orange er det r\xc3\xb8dlige b\xc3\xa5ndet langs vingekanten lite markert.  Hunnen har flere brede m\xc3\xb8rke brunsvarte og tynne lyse gule tverrb\xc3\xa5nd p\xc3\xa5 bakkroppen._NEWLINE_Enkelte arter bj\xc3\xb8rnespinnere i delgruppen Arctiinae kan kanskje forveksles med andre sommerfugler, kanskje s\xc3\xa6rlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggings\xc3\xa5pningen, helt bakerst p\xc3\xa5 bakkroppen. Samt at mange av artene har en bakkropp i r\xc3\xb8dt eller orange med m\xc3\xb8rke flekker.  Mens h\xc3\xb8reorgan (Tympanalorgan) p\xc3\xa5 siden av brystet (metathorax) er felles for gruppen Noctuoidea._NEWLINE_Larvene er ofte sterk beh\xc3\xa5ret med brune h\xc3\xa5r p\xc3\xa5 siden og lengre m\xc3\xb8rke h\xc3\xa5r p\xc3\xa5 ryggsiden og s\xc3\xa6rlig bak.  H\xc3\xa5rene er arrangert i sm\xc3\xa5 duskrader p\xc3\xa5 hvert ledd. Disse danner rekker av h\xc3\xa5rdusker bakover kroppen.  Langs ryggen er det en markert orange og hvit langsg\xc3\xa5ende linje.  Utvokst blir den ca. 4-5\xc2\xa0centimeter lang.\n_START_SECTION_\nLevevis\n_START_PARAGRAPH_\nR\xc3\xb8dfrynset bj\xc3\xb8rnespinner  finnes p\xc3\xa5 soleksponerte, helst p\xc3\xa5 \xc3\xa5pne gressmarker, gjerne med mye urter. Det finnes i lysninger (sletter) i skogen, i \xc3\xa5pent busksatt terreng, langs kraftlinjegater men og p\xc3\xa5 lyngheier.  Men den kan ogs\xc3\xa5 finnes p\xc3\xa5 mer t\xc3\xb8rre sandrike lokaliteter._NEWLINE_Flygetiden er i slutten av mai til august.   Hunnen er hovedsakelig nattaktiv.  Hannen er b\xc3\xa5de natt- og dagaktiv og flyr ogs\xc3\xa5 i solskinn._NEWLINE_Hunnen legger  mellom 150 og 200 egg, rett p\xc3\xa5 n\xc3\xa6ringsplanten,  i sm\xc3\xa5 grupper p\xc3\xa5 10-30 egg._NEWLINE_Larvene lever p\xc3\xa5 ulike planter og mange av bj\xc3\xb8rnespinnerne er aktive om natten.  De lever av \xc3\xa5 gnage blad. De fleste p\xc3\xa5 tr\xc3\xa6r.  Flere av artene er giftige fordi de f\xc3\xa5r giftstoffer i kroppen fra plantene de spiser. Giftige n\xc3\xa6ringsplanter kan v\xc3\xa6re gullregn og poteter._NEWLINE_Larvene vokser seint.  Den overvintrer omtrent halvveis i utviklingen.  Eldre larver er vanligvis aktive om natten og gjemmer seg om dagen.  _NEWLINE_R\xc3\xb8dfrynset bj\xc3\xb8rnespinner  tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er ofte radikalt forskjellige fra de  voksne, b\xc3\xa5de i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bj\xc3\xb8rnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og best\xc3\xa5r ogs\xc3\xa5 ofte av noe av larvens h\xc3\xa5rbekledning. Puppen klekkes etter to til tre uker.\n_START_SECTION_\nUtbredelse\n_START_PARAGRAPH_\nDen er utbredt i Mellom-Europa fra Frankrike \xc3\xb8stover til Hellas og Tyrkia.  Den finnes nord til Skandinavia og \xc3\xb8stover gjennom  Russland, Sibir til det vestlige Kina.  Finnes i det s\xc3\xb8rlige Norge langs kysten til og med  Hordaland. Men den mangler i fjellet.\n_START_SECTION_\nNavnet\n_START_PARAGRAPH_\nDet latinske navnet Diacrisia eller diakrisis (gresk '' betyr forskjell, utskilt, forskjellig.  Navnet betyr  sannio betyr narr, (\xc3\xa5 herme), og Linn\xc3\xa9, beskrev opprinnelig hannen og hunnen som to ulike arter.  P\xc3\xa5 svensk heter den R\xc3\xb6dfransad bj\xc3\xb6rnspinnare, p\xc3\xa5 engelsk Clouded Buff"